MTÜ Kell Kümme ja Kuressaare Linnateatri koostööprojekt.
Kooli aednikule oli direktoriproua alati ahvatlev tundunud ja ühel päeval otsustas ta oma õnne proovida. Muidugi polnud tal aimugi, kui kaugele võivad asjad areneda.
Igihaljas armastuse kolmnurk, mis mitte kunagi ei lase kellelgi rahus olla ja mis kõrvaltvaataja jaoks on alati piisavalt naljakas ja pisut ka kurb – nagu elu ise.
- Autor:
Alan Ayckbourn
- Tõlkija:
Kai Aareleid
- Lavastaja:
Roman Baskin
- Kunstnik:
Ann Lumiste
- Mängivad:
Epp Eespäev (Tallinna Linnateater) ja Roman Baskin
23. jaanuari õhtul esietendus Kuressaare Linnateatri ja MTÜ Kell Kümme koostööna inglase Alan Ayckbourni komöödia “Intiimsed tehingud”. Lavastajaks Roman Baskin, kes Ayckbourni loomingut ennegi Eestis lavastanud. Maailmakuulus näitekirjanik ja Eesti lavastaja räägivad ühist keelt, tehes seda väga ladusalt. Etendus algab lihtsa, märkamatu otsustusvõimetusega. Celia (Epp Eespäev) on triviaalse otsuse ees – läita sigarett või mitte. Sellest triviaalsusest saab aga kogu...